**УЧИЛИЩЕН ПЛАН ПРИЕМ І-ви клас**

**НАЧАЛНО УЧИЛИЩЕ**

**„ВАСИЛ ЛЕВСКИ“**

 **гр. КОЗЛОДУЙ**

 **Уважаеми родители на бъдещите ученици в първи клас през учебната 2024-2025 година, предоставяме Ви следната предварителна информация:**

**РЕГИСТРИРАНЕ ЗА УЧАСТИЕ В КЛАСИРАНЕ ЗА ПРИЕМ В ПЪРВИ КЛАС И ЗАПИСВАНЕ**

* Децата, кандидатстващи  за  прием  в  първи  клас  в  общинските  училища  на територията на град Козлодуй, **се регистрират в избраното училище**.
* Процедурата **по подаване на заявленията за участие** в класиране **стартира след утвърждаване на училищния план-прием** .
* **Родителите** (настойниците) **подават заявление** на хартиен носител в училището **за участие в класиране** по образец.
* Всяко дете може **да бъде класирано** само в едно училище.

 **Приемът и записването на ученици в І-ви клас** в  Начално училище „Васил Левски” град Козлодуй, за учебната 2024/2025г. се организира при спазване разпоредбите на нормативната уредба на МОН (ЗПУО и Наредба № 10 от 01.09.2016 г. за организация на дейностите в училищното образование).

***Съгласно чл.8, ал.2 и ал.3 от ЗПУО :***

* Училищното образование е задължително до навършване на 16-годишна възраст и започва от учебната година, която е с начало в годината на навършване на 7-годишна възраст на детето.
* Училищното образование може да започне и от учебната година с начало в годината на навършване на 6-годишна възраст на детето по преценка на родителя и при готовност за училище, удостоверена при условия и по ред, определени в държавния образователен стандарт за предучилищното образование.

**За учебната 2024/2025 год. обучението в първи клас в училището ще бъде организирано**

* **при целодневен режим на обучение, утвърден от педагогическия съвет, съгласувано с Обществения съвет към училището**
* **в една паралелка първи клас с 22 ученика**

|  |  |
| --- | --- |
| Подаване на заявления за записване по образец на училището | от 04 юни до 7 юни 2024 г. |
| Разглеждане на заявленията и изготвяне на списъка на учениците за първо класиране | от 04 юни до 07 юни 2024 г. |
| Обявяване на списъка на класираните ученици за първо класиране | на 11 юни до 12 юни 2024г. |
| Записване на класираните ученици за първи клас, само с оригиналите на удостоверението за завършена подготвителна група, като в деня на записването представят акт за раждане за сверяване на подадените данни в училището | на 13 и 17 юни 2024 г. от 08.00 ч. до 17.00 часа |
| Обявяване на свободни места след първото класиране и извършеното записване на 21 юни 2024 г., като за свободни се считат местата, необходими за достигане на максималния брой ученици в паралелката  | на 19 юни до 20 юни 2024 г. – 17.00 ч. |
| Попълване на свободните места /ІІІ-то класиране/ | от 24 юни До 15 септември 2024 г.  |

**Необходими документи за записване:**

1.Заявление по образец, даден от училището

2.Акт за раждане (копие) /оригиналът се носи за сверяване

3.Удостоверение за училищна готовност (оригинал)

*Ако детето не е посещавало подготвителна за училище група , но е навършило 7 години, родителите декларират това обстоятелство.*

4.Лична здравно-профилактична карта и профилактичен картон с имунизации

5.Лична карта на родител, за удостоверяване критерий за близостта на училището до настоящия адрес на родителите/настойниците и/или най- кратко време за достигане до училище (във връзка с класирането на учениците, при по-голям брой желаещи от броя на местата за записване)

**Критерии за подбор**

1. Близост до училището (доказва се с адресна регистрация, непроменена след 01.01.2024 г. на съответната година)
2. дете с трайни увреждания над 50%
3. дете с двама починали родители
4. други деца в семейството, обучаващи се в училището

**Не се прилагат критерии за прием на ученици в паралелки за І-ви клас, когато броят на желаещите да се запишат в тях деца, не надвишава обявените места.**

Записването на ученици в първи клас в НУ „Васил Левски” град Козлодуй за учебната 2024/2025г. се извършва от родителите/настойници в обявените срокове, с обявените документи за прием и  записване, в деловодството на училището (на ІI-ия етаж, Дирекция- Радостина Христова- ЗАС).

Списъците с приетите деца за обучение в І клас се поставят на видно място в училището и на сайта на НУ „Васил Левски” в обявените срокове.

Наличието на свободни (незаети места) се обявява на информационното табло и на сайта на НУ „Васил Левски” в обявените срокове .

Приемът на ученици в първи клас приключва със запълване на обявените свободни места, но не по-късно от 15.09.2024 г.

**ПРИЕМ В ГРУПА  за ЦЕЛОДНЕВНА ОРГАНИЗАЦИЯ НА УЧЕБНИЯ ДЕН – ГЦОУД І-ви клас:**

**За учебната 2024/2025 г. в училището ще бъде осъществен прием на 22 ученика от  І клас.**

* Заявленията /по образец/ за прием **в групата за целодневна организация на учебния ден,** се приемат от комисията **от 28.05.2024 г. до запълване на местата в групите за целодневна организация , но не по-късно от 11.06.2024 г.**
* **При наличие на незаети местата в групата за целодневна организация -І клас може да се допълва, но не по-късно от 14.09.2024 г.**
* **за групите за целодневна организация-ІІ клас, ІІІ клас и ІV клас от 01.06.2024 г. до  15.06.2024 г.**
* **Провеждане на родителска среща с родителите на бъдещите първокласници** за запознаване с режима и възможностите за обучение (учебен план, избираеми учебни часове, факултативни часове, обучение по чужд език, които се предлагат в НУ „Васил Левски” гр.Козлодуй - І-ва родителска среща до 28.05.2024 година.

**ПРИЛЕЖАЩИ РАЙОНИ КЪМ НУ „ВАСИЛ ЛЕВСКИ“ ГР. КОЗЛОДУЙ**

|  |  |  |
| --- | --- | --- |
| *Ул./ЖК* |  | *Ул./ЖК* |
| ул. „Бургас” |  | ул. „Ком” |
| ул. „Варна” |  | ул. „Калина” |
| ул. „Екзарх Йосиф” |  | Местност край Козлодуй |
| Раб. селище - 1700 |  | ул. „Обходен път” |
| ул. „Любен Каравелов” |  | ул. „52-ри полк” |
| ул. „Орлин Василев” |  | ул. „Победа” |
| ул. „Пловдив” |  | ул. „Преслав” |
| ул. „София” |  | ул. „Ралица” |
| ул. „Търново” |  | ул. „Тракия” |
| ул. „9-ти май” |  | ул. „36-ти полк” |
| ул. „Добруджа” |  | ул. „Безименна” |
| ул. „Зорница” |  | ул. „Беласица” |
| ул. „Иглика” |  | ул. „Вардар” |
| ул. „Княз Дондуков” |  | ул. „Враца” |
| ул. „Кокиче” |  | ул. „Георги Димитров” |
| местност „Блатото” |  | ул. „Дунав” |
| ул. „Свилен Русев” |  | ул. „Освободител” от № 48 до № 158 |
| ул. „Тимок” |  | ул. „Тимок - 2” |
| ул. „Тунджа” |  | Общежитие за учащи и работещи 2 |
|  |  | Общежитие за учащи и работещи 4 |